text: И руски банки пред банкрут
  Аналитикът не уточнява пред в. "Вести" имената на заплашените с фалит руски финансови институции, като се задоволява само да ги определи"като важни играчи на руския финансов пазар."
  Въпреки това Разуваев е оптимист и дори твърди, че "кризата с ликвидноста на руския пазар ще бъде скоро преодоляна.
  ADR днес се търгуваше в Лондон с печалба и това дава основание на оптимистите да се надяват, че руският финансов пазар скоро може да се върне до1300-1500 пункта по индекса РТС.
  Очевидно, последните действия на американското правителство и британските финансисти оказват влияние и върху руските финансови и фондови пазари, за да се изказва предположението, че може да се очаква скоро кризата с ликвидността бързо да бъде преодоляна, а времето да заработи отново в полза на инвеститорите.
  Към това мнение се придъжат и други руски аналитици, които приемат предписанието на Федералната служба за финансовия пазар /ФСФР/ да спре търговете с акции на руски фирми за неопределено време за напълно обосновано.
  Принципът в случая е-"който поръчва музиката определя мелодията и момента кога оркестърът да я изсвири".
  Твърдението, че "няколко руски търговски банки и инвестиционни групи са заплашени от банкрут" предизвиква въпроса: "Изживява ли РФ в момента финансова, дали състоянието и е като след инвеститорски нокдаун или вече е в капиталов нокаут?
  След поредицата от неблагоприятни сривове на фондовия и финансовия пазар в Русия, експертите не са единодушни е оценката си, доколко глобалната криза е нанесла поражения и върху руското стопанство. Но в едно те са единодушни- капиталовия пазар на Руската федерация преживява най-тежките си дни след дифолта в края на лятото на 1998 година.
  Руските борси преустановиха търговете, банките престанаха да извършват кредитни операции и да се взаимокредитират, а правителството на Путин започна трескаво да разработва планове за облекчаване на ситуацията.
  Тревогата от несигурността и бързото блокиране на руския финансов живот повдига актуалния въпрос, дали има шанс да се избегне повторение на краха от преди 10 години. Опасенията са основателни. Дори най- големите руски аналитици не смеят да определят кои сектори на руската икономика ще бъдат засегнати в по-голяма степен.
  Наистина, какви мерки са необходими да се предприемат за стабилизиране на положението,всяка фирма или компания решава сама.
  И зависи само от самите тях, дали ще уцелят нужното лекарство, за да се излекуват от финансовата треска. Ако налучкат- добре, ще оцелеят. Ако, сбъркат, ще далдисат, во веки веков в Лета.
  И какво от това?! Та нали руското стопанство се развива по принципите и правилата на пазарната икономика.
  Но, във федерален мащаб, нещата стоят съвсем по-иначе. Запазването на стабилността на икономиката на огромната държава е от изключителна важност за нейното спокойствие и развитие. Затова има голямо значение, какво мерки ще предприеме правителството, за да подкрепи стабилността на финансовия пазар.
  Може би ще трябва да се вземе пример от американското правителство, което реши да отпусне много милиарден кредит на AIG, за да го задържи на повърхността на бурния финансов океан, процес, който www.imoti.net следи внимателно.